# Pere Masaveu Rovira

Pere Masaveu Rovira (Castellar del Vallès, 1828 - 2 de març de 1885) fou un banquer i empresari català establert a Astúries, fundador de la Banca Masaveu i del Grupo Masaveu (posteriorment Corporación Masaveu), un dels principals grups econòmics a Astúries i Espanya, amb interessos en diferents sectors econòmics.

## Biografia

Pere Masaveu Rovira va néixer el 1828 en el si d'una petita família burgesa a Castellar del Vallès, on es conserva la Casa Masaveu. Als 13 anys es va traslladar a Astúries amb l'objectiu d'embarcar-se a Cuba, però a Oviedo va començar a treballar en l'establiment tèxtil «Barrosa, Fernández y Compañía». A la mort del propietari, es va associar i casar amb la vídua i hereva Carolina González Arias-Cachedo. Va fer prosperar el negoci, motiu per al qual fa venir altres castellerencs, com Domènec Boadella Albert, Martí Comas Farrell i els seus nebots Elies Masaveu Rivell i Vicenç Masaveu Rivas. Va crear els primers grans magatzems d'Oviedo i la primera galeria d'art d'Astúries. També va fundar «Tudela Veguín», la primera empresa cimentera d'Espanya i, el 1864, va participar en la creació del Banc d'Oviedo, tot i que després va crear la Banca Masaveu. El 1870 va crear la companyia «Pedro Masaveu y Cía», nucli del Grupo Masaveu, posteriorment anomenat «Corporación Masaveu».

## Corporación Masaveu

Corporación Masaveu, S.A. (anteriorment anomenada «Sociedad Anónima Tudela Veguin») és una empresa fundada el 1898 amb seu a Astúries,amb interessos als sectors immobiliari, cimenter, vinícola, artístic, energètic i bancari. El 2005 va assumir la direcció Fernando Masaveu Herrero, de la cinquena generació familiar al capdavant de l'empresa:
* Pere Masaveu Rovira (1828-1885) - Carolina González Arias-Cachedo
** Elies Masaveu Rivell (1847-1924), nebot i gendre de Pere Masaveu - Pilar Masaveu González
*** Pedro Masaveu Masaveu (1886-1968) - Juj Peterson Sjonell
**** Pedro Masaveu Peterson (1939-1993)
**** Cristina Masaveu Peterson (1937 - 2006)
*** José Masaveu Masaveu (- 1942) - Nemesia Alonso del Campo y Beltrán
**** Elias Masaveu Alonso del Campo (1930-2005)
***** Fernando Masaveu Herrero (1966-)
Els Masaveu han esdevingut una de les famílies més riques d'Espanya i s'han vist implicats també en informacions sobre incompliments tributaris.

## Referències

* ↑ «Casa Masaveu - Castellar del Vallès - Pobles de Catalunya». www.poblesdecatalunya.cat. [Consulta: 23 octubre 2016].
* ↑ «INVENTARI DEL PATRIMONI HISTÒRIC, ARQUITECTÒNIC I AMBIENTAL DE CASTELLAR DEL VALLÈS». Diputació de Barcelona, 2010. Arxivat de l'original el 2023-06-16. [Consulta: 23 octubre 2016].
* ↑ «Información sobre Corporacion Masaveu SA. | eInforma». EINFORMA. [Consulta: 29 octubre 2016].
* ↑ Cuartas, Javier. «Fin a 155 años de corte y confección». La Nueva España - Diario Independiente de Asturias. [Consulta: 29 octubre 2016].
* ↑ País, Ediciones El «Reportaje | Sucesión en la Casa Masaveu» (en castellà). EL PAÍS, 31-07-2005.
* ↑ Mundinteractivos. «Cristina Masaveu, principal accionista del mayor grupo empresarial asturiano | elmundo.es». www.elmundo.es. [Consulta: 24 octubre 2016].
* ↑ «Masaveu y Rivell - Elías Masaveu y Rivell y Pilar Masaveu y González - BLANCO Web Site - MyHeritage». myheritage.es. [Consulta: 24 octubre 2016].
* ↑ «Elías Masaveu Rivell - Enciclopedia de Oviedo». el.tesorodeoviedo.es. [Consulta: 24 octubre 2016].
* 1 2 Cuartas, Javier «Un imperio enigmático» (en castellà). El País, 17-01-1993 [Consulta: 29 octubre 2016].
* ↑ Cuartas, Javier «Perfil. Elías Masaveu: Discreto y poderoso» (en castellà). El País, 23-02-2003 [Consulta: 29 octubre 2016].
* ↑ «De los paraísos fiscales, a la especulación bursátil | AsturiasDiario». www.asturiasdiario.es. Arxivat de l'original el 2016-10-24. [Consulta: 23 octubre 2016].

## Enllaços externs

* Corporación Masaveu
* mediadvanced.es. «Fundación María Cristina Masaveu Peterson - Fundación en Asturias - Becas». www.fundacioncristinamasaveu.com. Arxivat de l'original el 2016-04-04. [Consulta: 24 octubre 2016].